Σύντομο βιογραφικό:
Management Diploma, ΚΕΠΑ, Λευκωσία, MIM ‘82, 
Applied & Engineering Physics, Ιθάκη Νέα Υόρκη, BS EP ‘77, 
Τεχνικός Βοηθός Ηλεκτρολόγος, Τεχνική Σχολή Λεμεσού, 1971
Financial aid study grands from Cornell University and the Cyprus Development Bank.
•	Teaching και Laboratory Assistant στο Cornell University, 1977-1978.
•	Καθηγητής Φυσικής και Μαθηματικών σε σειρά ιδιωτικών σχολών Μέσης Παιδείας και στο Intercollege στην Λευκωσία, 1978-1980 και 1982-1989.
•	Καθηγητής Φυσικών στην Δημόσια Μέση Εκπαίδευση, 1989-1994.
•	Welding Engineer και draftsman σε εταιρίες integrator σχετιζόμενες με την αυτοκινητο- και άλλη βιομηχανία, Κάτω Χώρες 1996-2014.
•	Παραγωγός φρουτοποτών και σμούθυ IzZoGood, Λεμεσός 2015-2017.
•	Άνεργος, συνταξιούχος, 2017-τώρα.
•	Πολιτικοποιημένος ενεργός φοιτητής, 1974-1978.
•	Ενεργός, πολιτικοποιημένος πολίτης στην Κύπρο, 1978-τώρα.
•	Παράνομες εκπομπές στα FM, Ράδιο Πενταδάκτυλος, Ράδιο Απελευθέρωση, δεκαετία 1980-1990.
Α) Ποιος είναι ο κυριότερος λόγος που σας ώθησε στο να συμμετάσχετε ως ανεξάρτητος υποψήφιος στις εκλογές;
Τόσον το κράτος όσον και η κοινωνία της Κυπριακής Δημοκρατίας λειτουργούν, όσο λειτουργούν, με τα δεδομένα και τις πρακτικές του πελατειακού συστήματος. Δυστυχώς, όΛΑ τα κόμματα αποτελούν μέρος αυτού του συστήματος.
Αυτό το ζήσαμε και στην προσπάθεια εκλογής του Σιενέρ Λεβέντ στην Ευρωβουλή. Η προσπάθεια κομμάτων που έδειξαν ενδιαφέρον ήταν η άγρα ψήφων λόγω της εκτίμησης που χαίρει κι όχι απαραίτητα η εκλογή του. Κάποιες μονάδες στο ένα ή άλλο κόμμα, είτε μέλη είτε αριστίνδην υποψήφιοι δέν αλλάζουν την κατάσταση.
Αυτό, λοιπόν, επιβάλλει η συνείδησή μου: ότι εάν σέβομαι αυτά που λέω κι επομένως τον εαυτό μου, δεδομένης της ισχύουσας εξωφρενικής εκλογικής νομοθεσίας και των εν γένει τακτικών των κομμάτων πρέπει να προτείνω την εναλλακτική μου θέση.

B) Ποια είναι η πρώτη νομοθετική πράξη που θα προωθήσετε αν εκλεγείτε;
•	Θα καταθέσω νομοσχέδιο που να προνοεί όπως 
◦	η πλήρης απασχόληση των βουλευτών να είναι η ενασχόληση με τα κοινά, δηλαδή ένα μέλος της Βουλής δέν πρέπει να διεξάγει ταυτόχρονα κάποιο επάγγελμα ή να έχει άλλην κερδοφόρα απασχόληση.
◦	Να μειωθούν τα καθαρά εισοδήματα κάθε μέλους της Βουλής από €4.500 που είναι τώρα, στον μέσο όρο του κατά κεφαλήν διαθέσιμου εισοδήματος (υπολογίζεται γύρω στα €2,500 μηνιαίως). 
Οποιονδήποτε εισόδημα από το κράτος, το οποίον καθιστά τις συνολικές μηνιαίες αποδοχές πέραν αυτού θα διατίθεται σε κοινωφελείς οργανισμούς ή άτομα της επιλογής του, ανωνύμως αλλά με διαφάνεια.

Επιτρέψετέ μου και το δεύτερο:
Θα καταθέσω προτάσεις νόμων για την Παιδεία. Παιδεία που να βασίζεται σε ανθρωπιστικές αξίες και να σέβεται την προσωπικότητα του κάθε παιδιού. Για ένα δημοκρατικό σχολείο εμπνευσμένο από τις αρχές και την πρακτική συστημάτων Montessori, Freinet, Paulo Freire και του πολύ δικού μας Εκπαιδευτικού Ψυχολόγου Μιχάλη Κ. Παπαδόπουλου.